b'\n_START_ARTICLE_\nRagin\xc4\x97n\xc5\xb3 piliakalnis\n_START_SECTION_\nPiliakalnis\n_START_PARAGRAPH_\nPiliakalnis \xc4\xafrengtas auk\xc5\xa1tumoje, Daugyven\xc4\x97s kairiajame krante, jos santakoje su bevard\xc5\xbeiu upeliu. I\xc5\xa1 ryt\xc5\xb3 j\xc4\xaf juosia Daugyven\xc4\x97s, i\xc5\xa1 piet\xc5\xb3 ir vakar\xc5\xb3 \xe2\x80\x93 upelio sl\xc4\x97niai. \xc5\xa0laitai stat\xc5\xabs, 9 m auk\xc5\xa1\xc4\x8dio. Aik\xc5\xa1tel\xc4\x97 keturkamp\xc4\x97, pailga \xc5\xa1iaur\xc4\x97s \xe2\x80\x93 piet\xc5\xb3 kryptimi, 20x10 dyd\xc5\xbeio. Jos \xc5\xa1iauriniame ir vakariniame pakra\xc5\xa1\xc4\x8diuose supiltas 1,5-3 m auk\xc5\xa1\xc4\x8dio, 17 m plo\xc4\x8dio pylimas. 3 m \xc5\xbeemiau pylimo vir\xc5\xa1aus \xc5\xa1iauriniame ir vakariniame \xc5\xa1laituose yra 5 m plo\xc4\x8dio terasa. 4 m \xc5\xbeemiau terasos \xc5\xa0 pap\xc4\x97d\xc4\x97je yra 20 m plo\xc4\x8dio, 3 m gylio griovys 5 m plo\xc4\x8dio dugnu, u\xc5\xbe kurio supiltas antras 2 m auk\xc5\xa1\xc4\x8dio, 12 m plo\xc4\x8dio pylimas. Pastarasis tur\xc4\x97jo juosti ir piliakalnio vakarin\xc4\x99 pap\xc4\x97d\xc4\x99, ta\xc4\x8diau \xc4\x8dia jis visi\xc5\xa1kai sunaikintas. _NEWLINE_Piliakalnis dirvonuoja, nuo lankytoj\xc5\xb3 srauto \xc5\xa1iauriniame \xc5\xa1laite tak\xc5\xb3 vietose formuojasi erozijos.\n_START_SECTION_\nTyrimai\n_START_PARAGRAPH_\nPiliakalnio \xc5\xbevalgomuosius archeologinius tyrimus 1968 m. atliko Lietuvos istorijos institutas. Piliakalnis datuojamas I t\xc5\xabkstantme\xc4\x8diu - XIII a._NEWLINE_\xc5\xa0iaurin\xc4\x97je ir vakarin\xc4\x97je pap\xc4\x97d\xc4\x97se, 3,74 ha plote yra pap\xc4\x97d\xc4\x97s gyvenviet\xc4\x97, tyrin\xc4\x97ta 1996 m., kurioje rastas iki 20 cm storio kult\xc5\xabrinis sluoksnis su \xc5\xbeidiniu, stulpaviete, moliniu svoreliu, grubl\xc4\x97ta, lygia ir \xc5\xbeiesta keramika, gyvuli\xc5\xb3 kaulais. 100 m \xc4\xaf pietus nuo piliakalnio yra II a. \xe2\x80\x93 V a. pilkapynas, tyrin\xc4\x97tas 1829 m., 1909 m. ir 1910 m. Kitas IV a. \xe2\x80\x93 VII a. pilkapynas yra 800 m \xc4\xaf \xc5\xa1iaur\xc4\x97s rytus nuo piliakalnio, tyrin\xc4\x97tas 1909-1910 m.\n_START_SECTION_\nAplinkiniai piliakalniai\n_START_PARAGRAPH_\n\xc5\xbduvinink\xc5\xb3 piliakalnis 35 km_NEWLINE_Ramul\xc4\x97n\xc5\xb3 piliakalnis 26 kmPeleni\xc5\xa1ki\xc5\xb3 piliakalnis 38 km_NEWLINE_Tri\xc4\x8di\xc5\xb3 piliakalnis 34 km\xc5\xa0imoni\xc5\xb3 piliakalnis 40 kmNorman\xc4\x8di\xc5\xb3 piliakalnis 36 km_NEWLINE_Saugini\xc5\xb3 piliakalnis 50 kmAuk\xc5\xa1tup\xc4\x97n\xc5\xb3 piliakalnis 67 kmPakalni\xc5\xa1ki\xc5\xb3 piliakalnis (Radvili\xc5\xa1kis) 2 km_NEWLINE_Diauderi\xc5\xb3 piliakalnis 22 kmBaimaini\xc5\xb3 piliakalnis 27 kmPapu\xc5\xa1i\xc5\xb3 piliakalnis 121 km'